**A hatékony marketing**

**XXIV. ORSZÁGOS KONFERENCIA**

2018. augusztus 27-28.

Tisztelt Kollégák!

Minden évben, augusztus végén a magyar marketing felsőoktatás szereplői közösen köszöntik az új tanévet a hagyományos konferenciák keretében Magyarország valamelyik egyetemén. Minden év hozott már újdonságokat, s minden szervező igyekezett hozzáadni valamit a hagyományokhoz. 2018 ebből a szempontból új kapukat tár ki. A helyszín ugyanis a felvidéki Komárom, a szlovák állami egyetemként működő, a magyar állam támogatását is élvező, magyar tannyelvű Selye János Egyetem, amelynek fő feladata a szlovákiai magyar értelmiség képzése gazdasági, informatikai, tanári és református teológiai területeken. Ezzel a konferenciasorozat kimozdul a Kárpát-medence, a történelmi Magyarország kisebbségi sorban élő magyar közösségei irányába.

A konferenciasorozat elsődleges célja mindig az volt, hogy a marketing oktatásában és kutatásában résztvevő kollégák ismertessék egymással szakmai sikereiket, tapasztalataikat és kutatási eredményeiket. Komáromi rendezvényünkkel szolgálni kívánjuk ezt a célt, biztosítva a tartalmas szakmai kommunikáció, s mellette a kötetlen beszélgetések, barátságépítések lehetőségét. Idén a középpontba a hatékony marketing gondolata kerül. A ma gazdaságának középpontjában a termelékenység, a hatékonyság áll, s ettől mi sem tekinthetünk el. Bízunk abban, hogy konferenciánk közelebb visz ahhoz, hogy megértsük a marketing és a hatékonyság kapcsolatát, a marketing lehetséges hozzájárulását a gazdaság fejlődéséhez.

2018. augusztus 27-28 között számos szekció kínál a tudományterület érdekes témáiban prezentációs és publikációs lehetőséget. Folytatjuk a workshopok elindult és sikeressé vált rendszerét, így szeretnénk az oktatás és a publikálás problémáival külön foglalkozni. Az eddigiektől eltérően a második nap délutánján kerül sor a PhD kollokviumra, amelyre szintén várjuk a jelentkezéseket.

Bízom abban, hogy a konferenciasorozat veteránjai (mint jómagam), s ifjú és feltörekvő kollégáink egyaránt fontosnak tartják hagyományaink folytatását, és részvételükkel tűntetik ki rendezvényünket. Mi, a Selye János Egyetem munkatársai, doktori hallgatói azon leszünk, hogy a rendezvény méltó legyen a korábbiakhoz, és eredményes két nap után távozzanak elégedett barátaink, vendégeink

Üdvözlettel,

Prof. Dr. Józsa László

A Szervező Bizottság Elnöke

Selye János Egyetem

Gazdaságtudományi Kar

Révkomárom- Szlovákia

**KONFERENCIA IDŐPONTJA:** 2018. augusztus 27-28.

**KONFERENCIA HELYSZÍNE:** SJE Konferencia-központ, Komárom (Komárno) Hradná 2, Szlovákia

**REGISZTRÁCIÓ ÉS FORMAI KÖVETELMÉNYEK:** [www.emok.hu/emok2018](http://www.emok.hu/emok2018)

**RÉSZVÉTELI DÍJ** 32 000 Ft/fő + ÁFA, amely tartalmazza a részvételi díjat, az ajándékcsomagot, két ebédet, a büfészolgáltatást és a gálavacsorát

**Fizetési határidő:** 2018. június 28.

A konferencián való részvétel feltétele az EMOK tagság (3000 Ft/fő EMOK 2018. évi tagdíj) **Számlaszám (EMOK):** 16200223-10038989 (Magnet Bank)

**FONTOS HATÁRIDŐK**:

2018. április 8. Jelentkezés regisztrációval és tanulmány leadás

2018. április 30. Döntés a cikk elfogadásáról

2018. május 27. Átdolgozott cikkek végső leadási határideje

**A REGISZTRÁCIÓ LEMONDÁSI FELTÉTELEI:**

2018. július 28. előtti befizetés és lemondás esetén a részvételi díj 70%- át visszafizetjük

2018. július 28. - augusztus 12. közötti lemondás esetén a részvételi díj 40%-át visszatérítjük

2018. augusztus 11. utáni lemondás esetén nem áll módunkban a részvételi díjat visszafizetni

**LEGJOBB ELŐADÁSOK DÍJAZÁSA:**

„Best Paper” díjnyertes – 50 000 Ft (kutatásra felhasználható)

A Konferencia legjobb előadásai – Publikálási lehetőség a Marketing & Menedzsment külön számában

A PhD kollokvium legjobb előadás – Publikálási lehetőség a Marketing & Menedzsmentben

**SZERVEZŐK:**

Selye János Egyetem, Gazdaságtudományi Kar

94501 Komárom (Komárno) Bratislavská cesta 3322, Szlovákia

**Tudományos Bizottság:**

Dr. Dinya László

Dr. Ercsey Ida

Dr. Hetesi Erzsébet

Dr. Horváth Dóra

Dr. Józsa László

Dr. Kenesei Zsófia

Dr. Machová Renáta

Dr. Piskóti István

Dr. Rekettye Gábor

Dr. Révész Balázs

Dr. Simon Judit

Dr. Szakály Zoltán

Dr. Szűcs Krisztián

Dr. Törőcsik Mária

Dr. Veres Zoltán

**Szervező Bizottság**

Dr. Józsa László

Dr. Antalik Imre

Dr. Korcsmáros Enikő

Dr. Machová Renáta

Seres Huszárik Erika

Ferencz Veronika

Mezei Adriana

Nagy Nikoletta

Stirber Tamás

Szeiner Zsuzsanna

Tóth Zsuzsanna

**Kapcsolattartók**

**Szervezés:**

Dr. Korcsmáros Enikő korcsmarose@ujs.sk +421 35 3260 632

Seres Huszárik Erika huszarike@ujs.sk

Dr. Józsa László jozsal@ujs.sk +36209463319

**Számlázás:**

Ruschel Rita rita.ruschel@uni-corvinus.hu

**TERVEZETT SZEKCIÓK**

Marketingmérés, módszertani felvetések

Fogyasztói magatartás

Marketingkommunikáció

Társtudományok integrálása a marketingbe

Kultúramarketing

Marketingmegoldások a szervezeti piacon

Turizmus marketing

Adatmarketing – új kutatási lehetőségek, IT

Kereskedelmi cégek marketingmegoldásai

Marketinglogisztika – gondolkodás térben és időben

Gasztrokultúra – élelmiszerek, étkezés, vendéglátás, kommunikáció

Nonbusiness marketingmegoldások

Marketingkontrolling

A marketing szerepe a vállalati életben

A marketing társadalmi kapcsolatrendszere

Agrár- és táplálkozásmarketing

**TERVEZETT WORKSHOPTÉMAKÖRÖK:**

Marketingoktatás

A publikálás gondjai és problémái- a marketing helyzete a magyar gazdálkodástudományban

**SZÁLLÁSOK**

Kérjük, hogy a szállásfoglalásról egyénileg gondoskodjatok. A Selye János Egyetem kollégiumaiban 12 Euró/fő áron (csak eurót tudnak elfogadni) az elhelyezés 2018. augusztus 27-én biztosítható. A foglalás a kollegium@ujs.sk e-mail címen történhet, kérjük, hogy az e-mail tárgy rovatába a következő kerüljön: EMOK2018-szállás. Egyben kérjük, hogy a szállásfoglalást 2018. május 15-ig megtenni szíveskedjetek.

További, legalább 3 csillagos elhelyezést biztosító hotelek és panziók mind a magyar Komáromban, mind a szlovákiai Komáromban és környékükön megtalálhatók, foglalásukhoz ajánljuk a szallas.hu, illetve a booking.com oldalakat.